Konžakovo Akmuo
Konžakovo Akmuo (rus. Конжаковский Камень, mans. Конжак) – kalnas pietinėje Šiaurės Uralo kalnų dalyje, Sverdlovsko srities teritorijoje (Karpinsko miesto apygardoje), 50 km į vakarus nuo Karpinsko. Aukštis – 1569 m (vienas aukščiausių Urale). Sudarytas iš piroksenito, dunito, gabro. Šlaituose auga taiga, kalnų tundra. Kalnas pavadintas mansių medžiotojo Konžakovo, kurio jurta kadaise stovėjusi kalno papėdėje, vardu.